Ontslape Michael Jackson maak R12 miljard | SARIE
Selfs 7 jaar ná sy dood maak die koning van pop steeds geskiedenis, en geld! Gister het Forbes aangekondig dat die ontslape Michael Jackson vanjaar die hoogs betaalde bekende is – hy het selfs vandag se lewende sterre geklop.
Hy het $825 miljoen (sowat R12 miljard) gemaak! Dit is volgens Forbes se boekhouding die meeste geld wat 'n celeb – lewend of dood – nóg verdien het. Die grootste deel van dié bedrag is te danke aan die verkope van sy Sony/ATV-regte op treffers deur The Beatles, Taylor Swift en Eminem.
Daarteenoor het die koning van rock, Elvis Presley, vanjaar net $300 miljoen (sowat R4 miljard) gemaak.